Raymond Carver

Raymond Carver (1938–1988) var en amerikansk forfatter og lyriker.


== Liv og virke ==
Raymond Carver vokste opp i Yakima i Washington.
Han studerte creative writing ved Chicago State College med forfatteren John Gardner som lærer. Han fortsatte studiene ved Humboldt State College i California, hvor han fikk en B.A. i 1963, og ved University of Iowa. I sin levetid publiserte han fortellinger og noveller om mennesker av arbeiderklassebakgrunn i ulike tidsskrifter, blant annet The New Yorker og Esquire. Stilistisk regnes Carver til minimalismen.
Nitten år gammel giftet Carver seg med sekstenårige Maryann Burk. De fikk en datter og en sønn, og skilte seg i 1982. Allerede i 1978 hadde Carver skrevet et brev til Maryann der han fortalte at han hadde innledet et forhold til lyrikeren Tess Gallagher, og det første ekteskapet tok da i realiteten slutt. Carver og Gallagher giftet seg etter å ha holdt sammen i mange år.
Carver var venn av Tobias Wolff og Richard Ford. I 1988 ble han opptatt i American Academy of Arts and Letters. Helt siden tiden ved Humboldt State College og fram til ti år før sin død var Carver en tung alkoholmisbruker. Mange av hans fortellinger vitner om hans trang til alkohol.
Carver døde av lungekreft i en alder av 50 år i Port Angeles (Washington).
Carvers fortellinger ble oversatt til japansk av forfatteren Haruki Murakami.


== Bibliografi ==


=== Noveller ===


==== Novellesamlinger ====
1976 Will You Please Be Quiet, Please?
1977 Furious Seasons and other stories
1981 What We Talk About When We Talk About Love
1983 Cathedral
1988 Elephant – denne samlingen ble kun utgitt separat i Storbritannia; i USA ble novellene i Elephant publisert som en del av samlingen Where I'm Calling From: New & Selected Stories


==== Noveller i utvalg ====
1988 Where I'm Calling From: New & Selected Stories
1993 Short Cuts: Selected Stories – utgitt i forbindelse med premieren på Robert Altmans film Short Cuts, som bygger på Carvers noveller
2009 Collected Stories – samlingen inneholder alle Carvers noveller, inkludert fortellingen Beginners


=== Lyrikk ===


==== Diktsamlinger ====
1968 Near Klamath
1970 Winter Insomnia
1976 At Night The Salmon Move
1983 Fires
1985 Where Water Comes Together With Other Water
1986 Ultramarine
1989 A New Path To The Waterfall
Gravy (ukjent utgivelsesår)


==== Dikt i utvalg ====
1988 In a Marine Light: Selected Poems
1996 All of Us: The Collected Poems


=== Dramatikk ===
1985 Dostoevsky – medforfatter: Tess Gallagher


== Norske oversettelser ==
1985: Vær så snill, vær stille, vær så snill og andre noveller – 18 noveller fra fire ulike samlinger; i utvalg av Gordon Hølmebakk, oversatt av Torstein Bugge Høverstad; Gyldendal forlags Vita-serie
1988: Men sjela er også ein glatt dævel – dikt i utvalg og gjendiktning av Tor Obrestad; Gyldendal forlag
1990: Paviljong og andre noveller – 14 noveller utvalgt og oversatt av Knut Johansen; Gyldendal forlag
1994: Shortcuts: fortellingene bak filmen – 10 noveller oversatt av Torstein Bugge Høverstad, Knut Johansen og Knut Ofstad; Gyldendal forlag
1996: En aldri så liten matbit – nyutgivelse av tre tidligere oversatte noveller, hvorav novellen Naboer er oversatt av Torstein Bugge Høverstad, og De er ikke mannen din og En aldri så liten matbit er oversatt av Knut Ofstad. Utgitt av Gyldendal forlag.
2018: Det vi snakker om når vi snakker om kjærlighet – originaltittel: What we talk about when we talk about love (1981). Oversatt av Hans H. Skei, utgitt av Solum Bokvennen.


== Annet ==
I den amerikanske dramakomedien Birdman fra 2014 står en Broadway-oppsetning basert på Carvers novelle What We Talk About When We Talk About Love sentralt i handlingen.


== Referanser ==


== Eksterne lenker ==
(de) Verk av og om Raymond Carver i katalogen til det tyske nasjonalbiblioteket
(en) Raymond Carver på Internet Movie Database 
(sv) Raymond Carver i Svensk Filmdatabas 
(da) Raymond Carver på Scope 
(fr) Raymond Carver på Allociné 
(en) Raymond Carver på AllMovie 
(en) Raymond Carver hos The Movie Database 
Intervju med Raymond Carver, april 1978